แรงขายทำกำไรกด SET พลิกปิดลบ 1.51 จุด แนะจับตาการขยายพ.ร.ก.ฉุกเฉินเพิ่ม-คลายล็อกดาวน์เฟส3
แรงขายทำกำไรกด SET พลิกปิดลบ 1.51 จุด แนะจับตาการขยายพ.ร.ก.ฉุกเฉินเพิ่ม-คลายล็อกดาวน์เฟส3 โดยดัชนีปิดตลาดวันนี้ ที่ระดับ 1,320.69 จุด ลบ 1.51 จุด หรือ 0.11% มูลค่าการซื้อขาย 7.02 หมื่นล้านบาท
21 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,320.69 จุด ลบ 1.51 จุด หรือ 0.11% มูลค่าการซื้อขาย 7.02 หมื่นล้านบาท 
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ผันผวน โดยดัชนีฯเคลื่อนไหวทั้งในแดนบวก-ลบ คล้ายคลึงกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบในลักษณะกระจาย ขณะที่ตลาดในยุโรปเทรดบ่ายนี้ก็ติดลบราว 1% และดาวโจนส์ฟิวเจอร์สก็ติดลบกว่า 100 จุด ด้วย แต่ช่วงสั้นราคาน้ำมันยังอยู่ในทิศทางที่ดี
ทั้งนี้ ตลาดบ้านเรามีความกังวลเกี่ยวกับ Valuation ที่ตึงตัวทำให้ต้องเผชิญแรงขายทำกำไรออกมาบ้าง อย่างไรก็ดี ดัชนีฯยังไม่หลุดแนว 1,300 จุดก็ถือว่ารับได้ และรอปัจจัยใหม่เข้ามาหนุน ซึ่งก็ต้องจับตาเรื่องที่จะยืดระยะเวลาใช้พ.ร.ก.การบริหารราชการในสถานการณ์ฉุกเฉิน ออกไปอีก 1 เดือน และคลายล็อกดาวน์ เฟส 3 จะออกมาเป็นอย่างไร รวมถึงให้ติดตามเรื่องเกณฑ์ราคาเสนอขายชอร์ต (Short Sell) จะยืดระยะเวลาใช้ออกไปหรือไม่ หลังตลาดหลักทรัพย์ฯอยู่ระหว่างเปิดรับฟังความคิดเห็นจนถึง 25 พ.ค.นี้ ซึ่งเรื่องนี้น่าสนใจ
สำหรับแนวโน้มการลงทุนในวันพรุ่งนี้ (22 พ.ค.) นายวิจิตร กล่าวว่า ตลาดฯคงจะแกว่งไซด์เวย์ในกรอบ 1,300-1,330 จุด พร้อมให้ติดตามสถานการณ์การค้าระหว่างสหรัฐฯ และจีน รวมถึงให้ติดตามตัวเลขเศรษฐกิจของไทยในสัปดาห์หน้าด้วย
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF    มูลค่าการซื้อขาย  5,682.59 ล้านบาท  ปิดที่   39.25 บาท เพิ่มขึ้น  0.25 บาท
BAM     มูลค่าการซื้อขาย  4,179.95 ล้านบาท  ปิดที่   23.40 บาท ลดลง   0.70 บาท
STA     มูลค่าการซื้อขาย  2,560.72 ล้านบาท  ปิดที่   20.90 บาท เพิ่มขึ้น  2.30 บาท
MINT    มูลค่าการซื้อขาย  2,513.99 ล้านบาท  ปิดที่   16.80 บาท ลดลง   0.50 บาท
TRUE    มูลค่าการซื้อขาย  2,382.83 ล้านบาท  ปิดที่    3.72 บาท เพิ่มขึ้น  0.32 บาท
ตลาดหุ้นเอเชีย

 